laion/Wikipedia-Exotic huggingface dataset:
קריאה קווירית

קריאה קווירית הוא מונח בתורת הספרות המודרנית, והוא אחד המונחים המעשיים השאובים מהתאוריה הקווירית. משמעות המונח "קריאה קווירית" היא קריאת טקסטים, במאמרים, בספרים או בחלק מהם, תוך עיון ביקורתי ואי קבלה של המשולש המגדרי ההטרוסקסואלי הכפוי. לפי התאוריה הקווירית, "המשולש המגדרי" הוא התייחסות לשלושת המושגים "מין ביולוגי", "מגדר", ו"נטייה מינית", כאל שלוש צלעות במשולש חברתי כפוי, משולש שהחברה השמרנית מקבלת את הקשר בין צלעותיו כדבר מובן מאליו ולעיתים קרובות כדרך ה"לגיטימית" היחידה. הקשר המצופה בין שלושת המושגים מכונה על ידי ג'ודית באטלר "הפיקציה של קוהרנטיות הטרוסקסואלית". משמעותו היא, כי אופן ההתייחסות התרבותית והחברתית, המתבטאת גם בספרות, מצפה, ויש האומרים כופה, על אדם שמבחינה ביולוגית הוא זכר, לנהוג בהתאם למגדר "גברי" ולא "נשי", ולהימשך מבחינה ארוטית לנשים ולהפך כשמדובר באדם שמינו הוא נקבה. הטענה היא כי ציפייה זו היא כפייה של דעת הרוב על מיעוט גדול, בעל זהות אישית ומינית שונה מה"מצופה", תוך ביטול הלגיטימיות לקיומו. הקריאה הקווירית מחפשת בטקסטים מסרים גלויים או חבויים, השוברים את המשולש המגדרי. הקריאה הקווירית מייחסת חשיבות למאסות היוצאות כנגד המשולש המגדרי הכפוי, למשל אצל יוצרים כמישל פוקו או כג'ודית באטלר. בנוסף, יש בה שימת לב לטקסטים שבהם קיים תיאור של גבר או של אישה שאינם נכנעים לתביעות החברתיות הנוקשות, הכופות תרבות של זהות הטרוסקסואליות מגדרית אחידה, כדוגמת הספרים מוות בוונציה, תמונתו של דוריאן גריי, אורלנדו, הסרטים מרד הנעורים, הדוויג והשארית העצבנית, ועוד. תולדות המיניות - הרצון לדעת - ספרו של מישל פוקו מות המחבר - חיבורו של רולאן בארת פמיניזם רשימת דוגמאות לסיפרות קוירית מתורגמת - מתוך האתר של דנה פלג רשימת הספרות הקווירית המומלצת של עמותת חושן אייל גרוס, גיי סטאדיס ותאוריה קווירית(הקישור אינו פעיל) - מתוך "חד פעמי", מגזין תרבות ואמנות הומו-לסבית דוגמה לקבוצת קריאה קווירית: אוניברסיטת תל אביב (אורכב 15.02.2008 בארכיון Wayback Machine) רועי יולדוס רוזנצוייג, ‏טלוויזיה חינוכית: הכוכבים המצוירים יוצאים מהארון, באתר ‏מאקו‏, 25 באפריל 2012 ערך זה הוא קצרמר בנושא ספרות ובנושא להט"ב. אתם מוזמנים לתרום לוויקיפדיה ולהרחיב אותו.
איזו פידיה

איזו פידיה (באיטלקית: Iso Fidia) היא מכונית סלון מתוצרת יצרנית הרכב האיטלקית Iso Autoveicoli S.p.A (אנ') אשר יוצרה בין השנים 1967–1974. סך הכול יוצרו 192 יחידות. סגנון העיצוב של דגמי "איזו פידיה" מוגדר כגראן טוריסמו. ג'ון לנון רכש את הדגם השני מסדרת ה-"איזו פידיה". בין השנים 1953–1955 ייצרה Iso Autoveicoli S.p.A את דגם האיזטה, ממנו מכרה 161,728 יחידות. מנוע שברולט V8 מנוע פורד V8 4 דלתות 4 מושבים מנוע קדמי, הנעה אחורית דגם "איזו פידיה" דגם "איזו פידיה" שנת 1973 דגם "איזו פידיה" דגם "איזו פידיה" דגם "איזו פידיה" דגם "איזו פידיה" דגם "איזו פידיה" שנת 1971 דגם "איזו פידיה" שנת 1971 – מבט לתא הנהג ו-לוח מחוונים איזו גריפו איזו ריבולטה IR 300 מדיה וקבצים בנושא איזו פידיה בוויקישיתוף איזו פידיה, סרטון באתר יוטיוב איזו פידיה, סרטון באתר יוטיוב איזו פידיה, סרטון באתר יוטיוב מדגמי Iso Autoveicoli S.p.A lov2xlr8.no/brochures דגם "Iso Fidia" שנת 1974 supercars.net/blog/iso-fidia דגם "Iso Fidia" - ארבעה מושבים, המכונית המהירה בעולם classicdriver.com/en/article/cars/iso-rivolta-fidia-fastest-four-seats-world דגם "Iso Fidia" Iso Car Literature ראו תמונה של ג'ון לנון בתוך הרכב דגם "Iso Fidia" coys.co.uk/cars/1973-iso-fidia דגם "Iso Fidia" pistonheads.com/regulars/ph-spottedykywt/iso-fidia-spotted
איירונברידג' (עיירה)

איירונברידג' (באנגלית: Ironbridge, כלומר גשר הברזל), היא עיירה במחוז שרופשייר שבאזור מערב המידלנדס במערב אנגליה. העיירה, הנמצאת בעמק איירונברידג', התפתחה ליד גשר הברזל המפורסם שעל נהר סוורן, וממנו קיבלה את שמה. הגשר שעל שמו נקראת העיירה הוא הגשר הראשון בעולם שנבנה מברזל יצוק, העיירה היא חלק מאתר המורשת העולמית "עמק איירונברידג'". העיירה היא חלק מאתר המורשת העולמית התרבותי של איירונברידג', שהוכרז על ידי אונסק"ו בשנת 1986. מתוך ההכרזה: "איירונברידג' ידועה בעולם כסמל של המהפכה התעשייתית. יש בה את כל המרכיבים שתרמו להתפתחות המהירה של האזור התעשייתי הזה במאה ה-18. החל במכרות עצמם וכלה במסילות הברזל. התנור רם שבקולברוקדייל הוא תזכורת להמצאת הקוק. גשר הברזל על נהר הסוורן היה גשר הברזל הראשון בעולם, והייתה לו השפעה רבה להתפתחות בתחומי הטכנולוגיה והארכיטקטורה". גשר הברזל שעל שמו נקראת העיירה נבנה בשנת 1779 על מנת לחבר את העיירה התעשייתית ברוסלי עם עיירת המכרות הקטנה מדלי, ועם המרכז התעשייתי המתפתח של קולברוקדייל. העבודות לבניית הגשר הסתיימו ב-2 ביולי 1779, אך הוא נפתח רק ב-1 בינואר 1781. הגשר הוקם על ידי חברה פרטית שנוסדה לצורך הקמתו. החברה הקימה לידו גם את מלון טונטיין (Tontine), הקיים עד היום. העיירה התפתחה במהירות בעקבות הקמת הגשר והפכה למרכז המסחרי והמנהלי לעיירות התעשייתיות שבסביבה: קולברוקדייל, ברוסלי ומדלי. במחצית המאה ה-20 העיירה וכל האזור התעשייתי שבסביבתה החלו להידרדר כחלק מהידרדרות תעשיית הפחם והפלדה הבריטית. הענף הכלכלי העיקרי של העיירה כיום הוא תעשיית התיירות. המפעל התעשייתי היחיד שנשאר במקום הוא יצרן דובי הצעצוע "מריתאוט" (Merrythought). גשר הברזל מוזיאון עמק איירונברידג' מוזיאון דובי הצעצוע הצמוד למפעל "מריתאוט" (Merrythought). איירונברידג' - מבט מהגשר. מפעל "מריתאוט" (Merrythought) והמוזיאון. מוזיאון קניון איירונברידג'. מלון טונטיין מדיה וקבצים בנושא איירונברידג' בוויקישיתוף אתר תיירות (באנגלית) עמק איירונברידג' באתר אונסק"ו (באנגלית)
הר פרן

הר פֶּרֶן (באנגלית: Mount Perren) הוא הר ברכס בואו, בהרי הרוקי הקנדיים, אחת הפסגות המקיפות את עמק עשר הפסגות. ההר ממוקם על קו פרשת המים של אמריקה, ולכן הוא על הגבול בין פרובינציית אלברטה ופרובינציית קולומביה הבריטית (העובר על קו פרשת המים באזור זה) בקנדה.   גובהו של ההר 3,051 מטרים מעל פני הים, והוא מתנשא לגובה של 113 מטרים מעל סביבתו. סמיואל אלן, מראשוני החוקרים האירופאים באזור קרא לפסגות עמק עשר הפסגות באמצעות הספרות מ-"אחד" עד "עשר" בשפת הסטוני (אחת משפות האומות הראשונות) - לפי מיקום הפסגות במבט מאגם מוריין. הר פרן קיבל את השם "סאפטא" (Sapta) שמשמעו "5" בשפת סטוני. שמו הנוכחי של ההר ניתן לו בשנת 1968 והוא נקרא על שם וולטר פרן (Walter Perren), מדריך טיפוס - עובד הרכבת הקנדית-פסיפית, שהגיע משווייץ לקנדה בשנת 1950, שהיה למנהל הפארק הלאומי באנף. הראשון שטיפס על ההר היה ה. פ. אולריכס (H.F. Ulrichs) בשנת 1927. • Dave Birrell, 50 Roadside Panoramas in the Canadian Rockies, P 87 • Western Canada, P 279 תצלום לוויין הר פרן באתר summitsearch הר פרן באתר peakware הר פרן באתר peakbagger הר פרן באתר peakfinder תרשים הנוף הנשקף מהר פרן באתר peakvisor מידע למטפסים על הר פרן באתר summitpost תחזית מזג אוויר עדכנית להר פרן סטטיסטיקות מזג אוויר להר פרן תחזית מזג אוויר ארוכת טווח עדכנית להר פרן - לפי גבהים לפי מקור אחר גובהו של ההר 3,140 מטרים מעל פני הים מידע גאוגרפי והיסטורי באתר אנציקלופדיית ההרים הקנדית מידע גאוגרפי קורות חייו של וולטר פרן ההיסטוריה של שם ההר
קסניה סוקינובה

קסניה סוקינובה (ברוסית: Ксе́ния Влади́мировна Сухи́нова; נולדה ב-26 באוגוסט 1987) היא דוגמנית ומנחת טלוויזיה רוסייה, זוכת תחרויות מיס רוסיה 2007 ומיס עולם 2008. סוקינובה נולדה בחנטי ומנסי (יוגרה) כבת יחידה להוריה ולמדה קיברנטיקה באוניברסיטה. ב-2007 נבחרה ל"מיס טיומן" וזכתה בתחרות הארצית של מיס רוסיה, בטקס בחירת מיס עולם שנערך ביוהנסבורג לקחה את המקום הראשון לאחר שהביסה 108 מתמודדות נוספות מרחבי העולם. במסיבת עיתונאים שנערכה לאחר מכן אמרה "אני מאוד גאה להביא את הכתר לרוסיה, אני גאה בניצחוני כמציגת רוסיה ומקדישה את הניצחון לכל המדינה ולכל אחד מאזרחיה". לאחר הזכייה היא דגמנה באיטליה, צרפת וספרד, השתתפה בין היתר בתצוגת אופנה של ולנטינו. היא שימשה כפנים של אירוויזיון 2009 והופיעה בסרטונים שהופיעו לפני כל שיר המציגים את המדינות המשתתפות. ב-2009 גם השתתפה בערב התרמה לעמותת וראייטי האמריקאית. ב-2013 השתתפה בקמפיין של מעצב השיער היווני מיקאליס אנוסאקיס. ב-2017 הופיעה בקליף של דימה בילאן לשיר "Derzhi". היא שימשה כשופטת בתחרויות מיס עולם 2010, 2011 ו-2015, מר עולם 2010 ומיס רוסיה 2017. בנוסף, סוחינובה עבדה בבית האופנה של המעצב הרוסי המפורסם ולנטין יודשקין. תקופה ארוכה עבדה בניו יורק ובאירופה. בשנת 2017, היא הפכה לשגרירה של רצון טוב באבחזיה. באותה שנה היא כיכבה בסרטון לשירו של הזמר הרוסי המפורסם דימה בילן. ב-2018 שיחקה דוגמנית בקומדיית המצבים הרוסית צוות אוויר. מדיה וקבצים בנושא קסניה סוקינובה בוויקישיתוף קסניה סוקינובה, ברשת החברתית אקס (טוויטר) קסניה סוקינובה, ברשת החברתית אינסטגרם קסניה סוקינובה, במסד הנתונים הקולנועיים IMDb (באנגלית) Ksenia Sukhinova, Miss World 2008, Russian Personalities
אלמנט מטריצה

בפיזיקה, ובעיקר בתורת ההפרעות (מכניקת הקוונטים), "אלמנט המטריצה" מתייחס לאופרטור ליניארי של ההמילטוניאן בסימון דיראק. אלמנט המטריצה מתייחס להשפעה של ההמילטוניאן החדש. אלמנט המטריצה בוחן את ההשפעה של המילטוניאן שהשתנה לאחרונה (כלומר הסופרפוזיציה הליניארית של הפוטנציאל האינטראקטיבי של המילטוניאן בתוספת אינטראקציה) על המצב הקוונטי. כלל הזהב של פרמי ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
יחסי אזרבייג'ן–פנמה

יחסי אזרבייג'ן–פנמה הם היחסים הדיפלומטיים שבין הרפובליקה של אזרבייג'ן לבין הרפובליקה של פנמה. פנמה הכירה בעצמאות אזרבייג'ן ב-3 בינואר 1992. היחסים בין המדינות כוננו רשמית ב-6 באפריל 1995. ב-4 באוקטובר 2015, שר החוץ האזרבייג'ני, אלמר ממדיארוב, ביקר בפנמה. במהלך ביקורו, פגש את דה סנט מאלו, שרת החוץ הפנמית. דה סנט מאלו הביעה את שביעות רצונה מביקורו של ממדיארוב, וציינה כי ביקור זה יתרום באופן משמעותי לפיתוח היחסים בין המדינות. ממדיארוב הדגיש את החשיבות בהרחבת היחסים הנוכחיים בין המדינות בתחומי האנרגיה, מגזרי ההשקעה והחינוך. בסוף הדיון הממשלות חתמו על מזכר הבנות בנוגע להתייעצות בין משרדי החוץ של אזרבייג'ן ופנמה. בשנת 2016, שווי הסחורה שיוצאה מפנמה לאזרבייג'ן הגיעה לסך 9.88 אלף דולר אמריקאי והיא כללה תאי מטען ותיקים. בשנת 2014, שווי הסחורה שיוצאה מפנמה לאזרבייג'ן הגיעה לסך 560 אלף דולר אמריקאי והיא כללה שסתומים, משאבות נוזלים, טורבינות קיטור, מכונות חפירה, כלי יד, מכשירי מדידה של גז ונוזלים, חגורות גומי ועוד. בשנת 2014, שווי הסחורה שיוצאה מאזרבייג'ן לפנמה הגיעה לסך 1.73 מיליון דולר אמריקאי והיא כללה עופרת ברזל. בשנת 2013, שווי הסחורה שיוצאה מאזרבייג'ן לפנמה הגיעה לסך 2.05 מיליון דולר אמריקאי והיא כללה עופרת ברזל. פנמה אינה מיוצגת באזרבייג'ן, הן בדרג השגרירות והן בדרג הקונסולרי. אזרבייג'ן אינה מיוצגת בפנמה, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת במקסיקו. מדיה וקבצים בנושא יחסי אזרבייג'ן–פנמה בוויקישיתוף יחסי אזרבייג'ן-פנמה, באתר משרד החוץ האזרי FS. "Nazir Elmar Məmmədyarov Panama Respublikasının vitse-prezidenti və xarici işlər naziri xanım İsabel de Sant Malo de Alvarado ilə görüşüb". mfa.gov.az. נבדק ב-2018-06-18. Products that Panama exports to Azerbaijan (2016), The Observatory of Economic Complexity (באנגלית) (ארכיון) Products that Panama exports to Azerbaijan (2014), The Observatory of Economic Complexity (באנגלית) (ארכיון) Products that Panama imports from Azerbaijan (2014), The Observatory of Economic Complexity (באנגלית) (ארכיון) Products that Panama imports from Azerbaijan (2013), The Observatory of Economic Complexity (באנגלית) (ארכיון)
ארנו גרבן

ארנו גרבן (במקור ארנסט גרינפלד, בהונגרית: Gereben Ernő;‏ 18 ביוני 1907, שופרון האימפריה האוסטרו-הונגרית (כיום בהונגריה) – 16 במאי 1988, תון, שווייץ) היה שחמטאי יהודי-הונגרי-שווייצרי. ארנו גרבן נולד בשופרון ועד לשנת 1935 היה מוכר כ- Ernest (or Ernst) Grünfeld (גרסה גרמנית של שמו). הוא התחיל להשתתף בתחרויות בסוף שנות ה-20 של המאה ה-20. בשנת 1930 הוא סיים במקום החמישי בבודפשט. בשנת 1932 הוא חלק מקומות 5–7 בשופרון (ניצח רודולף שפילמן). בשנת 1935 הוא חלק את המקום ה-2–3 עם אלברט בקר (ניצח לאסלו סאבו). לאחר מלחמת העולם השנייה הוא חזר להתחרות. בשנת 1947 הוא היה חבר נבחרת הונגריה שניצחה במשחקי הבלקן וגם זכה במדליית כסף אישית. בשנת 1951 גרבן ניצח בסופוט. בשנת 1956, לאחר ההמרד ההונגרי הוא עבר לשווייץ. בשנת 1957 הוא סיים במקום השני בסן בנדטו דל טרונטו. בשנת 1964 גרבן חלק את המקום ה-1–4 ברג'ו אמיליה. הוא המשיך להתחרות עד לשנות ה-70 של המאה ה-20. בשנת 1973 הוא היה חבר בנבחרת שווייץ באליפות אירופה לנבחרות. בשנת 1950 הוענקה לגרבן דרגת אמן בינלאומי. בשנת 1959 גרבן התגורר תקופה מסוימת בישראל ואף זכה במקום השני באליפות ישראל בשחמט. בין השנים 1954 ל-1974 השתתף גרבן ב-4 אולימפיאדות שחמט: מדיה וקבצים בנושא ארנו גרבן בוויקישיתוף ארנו גרבן, באתר צ'סגיימס (באנגלית) Gereben, Erno - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אורסולה

האם התכוונתם ל... אורסולה הקדושה – קדושה נוצרית מן המאה הרביעית שנהרגה על ידי ההונים בעיר קולוניה יחד עם אחד עשר אלף בתולות אורסולה אנדרס – שחקנית שווייצרית אורסולה ברנז – אשת עסקים אמריקאית אורסולה (בת הים הקטנה) – דמות בדיונית המופיעה בסרט "בת הים הקטנה" (1989) אורסולה האובנר – פוליטיקאית אוסטרית אורסולה האוולס – שחקנית בריטית אורסולה הגי – סופרת אמריקאית אורסולה לה גווין – סופרת אמריקאית אורסולה מלבין – פסלת ישראלית אורסולה פון דר ליין – פוליטיקאית גרמנייה אורסולה פון רידינגסווארד – פסלת אמריקאית אורסולה פרנקלין – מטלורגית קנדית
יחסי בורונדי–גרמניה

יחסי בורונדי–גרמניה הם היחסים הדיפלומטיים שבין הרפובליקה של בורונדי לבין הרפובליקה הפדרלית של גרמניה. גרמניה הייתה אחת מהמדינות הראשונות שהסכימו לעזור בפיתוח התשתיות בבורונדי. בלאחר שבורונדי זכתה בעצמאותה, היחסים בין המדינות נהיו לבביים בשל תרומתה המשמעותית של גרמניה בפיתוח המדינה. בשנות התשעים של המאה ה-20, לאחר שנים רבות של אי-יציבות פוליטית בבורונדי, היחסים בין המדינות התקררו. בשנת 2005, היחסים בין המדינות כוננו שנית לאחר מערכת הבחירות ושיפור המצב הביטחוני במדינה. היחסים התרבותיים בין המדינות סבלו מהתקררות מאז 1993 כתוצאה ממלחמת האזרחים בבורונדי. מאז שנת 2012, נעשו ניסיונות רבים להחיות את שיתוף הפעולה התרבותי כגון תרומות של כדורים וגופיות לצוותי כדורגל במדינה ושיתוף פעולה עם המוזיאון הלאומי בגיטגה בשנת 2014. כמו כן, מספר בתי ספר בבורונדי מקדמים את השפה הגרמנית ומנהגיה במסגרת ההוראה הגרמנית שהתחדשה בשנת 2012. בשנת 2016, שווי הסחורה שיוצאה מגרמניה לבורונדי הגיעה לסך 13.5 מיליון דולר אמריקאי והיא כללה מחשבים, שסתומים, מכונות חפירה, מכונת כביסה, מכוניות, טרקטורים, חלקי רכב, אוטובוסים, מוצרי פלסטיק, גלגלי גומי, דיו, נעלי גומי, שוקולד, יין, בירה ועוד. באותה השנה, שווי הסחורה שיוצאה מבורונדי לגרמניה הגיעה לסך 12.2 מיליון דולר אמריקאי והיא כללה קפה (98%), פירות, דגים חיים, מטבעות ועוד. בורונדי מיוצגת בגרמניה על ידי קונסוליה כללית בשטוטגרט ועל ידי שגרירות שהיא מחזיקה בברלין, בירת המדינה. גרמניה מיוצגת בבורונדי על ידי שגרירות שהיא מחזיקה בבוג'ומבורה. מדיה וקבצים בנושא יחסי בורונדי–גרמניה בוויקישיתוף יחסי המדינות באתר משרד החוץ הגרמני Products that Germany exports to Burundi (2016), The Observatory of Economic Complexity (באנגלית) (ארכיון) Products that Germany imports from Burundi (2016), The Observatory of Economic Complexity (באנגלית) (ארכיון) CONSULATE OF BURUNDI IN STUTTGART, GERMANY EMBASSY OF BURUNDI IN BERLIN, GERMANY EMBASSY OF GERMANY IN BUJUMBURA, BURUNDI
סער 62

"סער 62" הוא דגם של ספינת סיור שתוכנן במספנות ישראל ונבנה במספנות אלה ובמספנות באזרבייג'ן. 6 ספינות מדגם סער 62 הוזמנו על ידי משמר חופים של אזרבייג'ן בשנת 2014. חברת רפאל - מערכות לחימה מתקדמות סיפקה לספינות טילי ספייק. הספינות נבנו באזרבייג'ן במספנות חדשות בטורקאן, באקו בשיתוף עם מספנות ישראל. במהלך כנס "יורוניבל" 2016 שהתרחש בפריז, חתמה מספנות ישראל על ההזמנה לדגם זה עם קפריסין. ב-15 בדצמבר 2017 נמסרה הספינה לקפריסין. הספינה שנבנתה עבור קפריסין אינה כוללת האנגר לאחסון מסוק ומנחת על סיפון הספינה, והיא בנויה ל-30 אנשי צוות. הספינה היא ראשונה מתוך הזמנה של שלוש ספינות בעלות של 55 מיליון יורו לכל אחת. במהלך שנת 2019 נמסרה ספינה מדגם זה להונדורס. הספינה, עתידה לשמש כספינת הדגל בצי המקומי. הסער 62 היא ספינת סיור המבוססת על ספינות הטילים מדגם סער 4.5, מותאמת לפעילות של משמר חופים, על סיפון הספינה יש מרחב גדול למערכות שליטה ובקרה, אמצעים לתגובה מהירה ופעולות הצלה, האנגר לאחסון מסוק סיור. על סיפון הספינה מנחת באורך 15 מטרים, מנוף לטעינה עצמאית, אמצעים לפריסת סירות גומי וכלי שיט בלתי מאוישים. אורך הספינה הוא 62 מטר, מכאן שם הדגם "סער 62". סער 72 סרטון תדמית של הסער 62 - צולם לפני מסירת הספינה לקפריסין בעת הפלגות המבחן והיא נושאת דגל ישראל ליאור גוטמן, מספנות ישראל מכרו ספינת הגנה לאסדות הגז בקפריסין. המחיר: כשליש מהתשלום של חיל הים לטיסנקרופ הגרמנית, באתר כלכליסט, 21 בספטמבר 2017 "INFOGRAPHICS OF COAST GUARD VESSELS #4: Azerbaijan and Colombia". navalanalyses.blogspot.com. נבדק ב-29 ביוני 2017. {{cite web}}: (עזרה) עמי רוחקס דומבה ספינת "סער-62" של אזרבייג'ן שיגרה טיל Spike NLOS במסגרת תרגיל, באתר "IsraelDefense", 13/10/2016 ‏‏ Euronaval 2016: Israel Shipyards secures first Saar 72 construction order באתר IHS Jane's 360, ‏24 באוקטובר 2016 (באנגלית) קפריסין קיבלה את ספינת הOPV של מספנות ישראל, באתר "IsraelDefense" ליאור גוטמן, מספנות ישראל מכרו ספינת הגנה לאסדות הגז בקפריסין המוחזקות על ידי תשובה. המחיר: כשליש מהתשלום של חיל הים לטיסנקרופ הגרמנית, באתר כלכליסט, 21 בספטמבר 2017 אודי עציון, הצי של הונדורס יתחדש השבוע בספינת הדגל החדשה שלו - סער-62 הישראלית, באתר כלכליסט, 23 ביוני 2019
אגם אגנס (קולורדו)

אגם אגנס (באנגלית: Lake Agnes) הוא אגם אלפיני במדינת קולורדו שבארצות הברית. האגם ממוקם בשטח הפארק המדינתי סטייט פורסט (והוא העמוק באגמי הפארק), ברכס הרי נוור סמר. האגם ממוקם בגובה של 3,251 מטרים מעל פני הים, ובשטחו מצוי אי אחד. את האגם מקיפים צוקי נוקהו, פסגת סטאטיק, הר ריכטהופן, הר מאהלר, ופסגת בראדוק.  • Colorado Lakes and Reservoirs: Fishing and Boating Guide, P 53 • Ralph Lee Hopkins, Lindy Birkel Hopkins, Hiking Colorado's Geology, PP 52-55 מדיה וקבצים בנושא אגם אגנס בוויקישיתוף אגם אגנס - אתר רשמי, באתר מדינת קולורדו אגם אגנס באתר הסקר הגאולוגי של ארצות הברית מסלול ההליכה המקיף את אגם אגנס באתר alltrails תיאור מסלול ההליכה סביב אגם אגנס, ותצלומי האזור מידע למטיילים באזור אגם אגנס באתר hikingproject מידע על דיג באזור אגם אגנס אגם אגנס, בביצוע אגם אגנס, סרטון באתר יוטיוב אגם אגנס, בביצוע הנופים סביב אגם אגנס, סרטון באתר יוטיוב מידע גאוגרפי
אגם אגנס (מינסוטה)

אגם אגנס (באנגלית: Lake Agnes או Agnes Lake) הוא אגם במחוז דאגלס, במדינת  מינסוטה שבארצות הברית. שטחו של האגם 0.55 קמ"ר, ועומקו המרבי 9.4 מטרים. האגם נקרא על שם אהובתו של ויליאם קינקייד, אחד החלוצים הראשונים שהתיישבו באזור האגם. • Wpa Guide to Minnesota אגם אגנס באתר הסקר הגאולוגי של ארצות הברית אגם אגנס באתר אגמי מינסוטה אגם אגנס באתר העיירה אלכסנדריה, הסמוכה לאגם מפת אזור אגם אגנס מזג אוויר עדכני עבור אגם אגנס אגם אגנס במינסוטה, סרטון באתר יוטיוב מידע גאוגרפי מקור שמותיהם של אתרים במדינת מינסוטה
הפועל באר שבע (כדורגל חופים)

הפועל "אביסרור משה ובניו" באר שבע היא קבוצת כדורגל חופים ישראלית מהעיר באר שבע, המשחקת בליגה הישראלית בכדורגל חופים. צבעי התלבושת של הקבוצה הם אדום ולבן. הפועל באר שבע בכדורגל חופים נוסדה בשנת 2018 על ידי אייל קארו שמוכר בענף כדורגל החופים. באר שבע נרשמה לראשונה בתולדותיה לליגת העל בכדורגל חופים בעונת 2018, וב-8 ביוני 2018 ערכה את הופעת הבכורה שלה בניצחון 7–6 מול הפועל פתח תקווה, במסגרת הליגה. בנוסף, בתחילת המשחק כבש השחקן טקסוקה גוטו היפני את השער הראשון בתולדות המועדון. בעונה זו העפילה מהמקום השלישי בבית א' למשחקי רבע הגמר, שם פגשה את בית"ר "איטלי גולד תכשיטים" ירושלים. במשחק זה שנערך ב-13 ביולי הפסידה לירושלים בתוצאה 6-8, ובכך סיימה באר שבע את דרכה בעונת 2018 בכדורגל החופים. עם חזרת הליגה בעונת 2024, באר שבע סיימה במקום האחרון בבית שלה לאחר שלושה הפסדים ולכן נאלצה לשחק משחק הישרדות מול המסיימת אחרונה בבית המקביל, בית"ר ירושלים, שגם לה נחלה הפסד 6–2 וכתוצאה מכך הוכרחה לשחק משחק מבחן טרום עונה בעונה הבאה נגד מנצחת טורניר מקדים לקבוצות אשר יבקשו לשחק בליגה. הקהל של הפועל באר שבע בכדורגל חופים מבוסס בעיקר על אוהדי הפועל באר שבע בכדורגל, אך נערץ גם על ידי תושבי העיר שחובבים את ענף כדורגל החופים. בנוסף, עמותת האוהדים וסרמיליה, המוכרת מענף הכדורגל, עוזרת לקהל האוהדים בכל הקשור לעדכונים וחדשות, תמונות מהשטח, ואפשרויות הגעה למשחקים. סגל לליגה הישראלית בכדורגל חופים לעונת 2024
אנג'לו פאריזי

אנג'לו פאריזי (באיטלקית: Angelo Parisi; נולד ב-3 בינואר 1953) הוא ג'ודוקא עבר צרפתי אשר התחרה בקטגוריית המשקל הכבד, האלוף האולימפי מאולימפיאדת מוסקבה 1980. פאריזי מחזיק גם בשתי מדליות כסף ומדליית ארד מהמשחקים האולימפיים. בסך הכל פאריזי מחזיק בארבע מדליות אולימפיות. פאריזי נולד בשנת 1953 בארפינו שבאיטליה ובשנת 1956 היגרה משפחתו לאנגליה. בשנת 1967 החל להתאמן בג'ודו ושנה לאחר מכן בגיל 15 השיג חגורה שחורה. תחת דגל בריטניה זכה פאריזי באליפות בריטניה, אליפות אירופה ובגיל 19 בלבד זכה במדליית ארד באולימפיאדת מינכן 1972 לאחר שניצח את דאגלס רוג'רס הקנדי בקרב על המדליה. בשנת 1974 הוא התחתן עם אישה צרפתייה והעדיף לקבל אזרחות צרפתית ולהתחרות עבור צרפת. תחת דגל צרפת זכה פאריזי פעמים רבות באליפויות צרפת ואליפויות אירופה. באולימפיאדת 1980 שנערכה במוסקבה, פאריזי זכה בשתי מדליות כאשר זכה במדליית זהב בקטגוריית המשקל מעל 95 ק"ג ובמדליית כסף בקטגוריית המשקל הפתוח והפך לאלוף האולימפי הראשון מצרפת בענף הג'ודו. בקרב הגמר של קטגוריית המשקל מעל 95 ק"ג, פגש פאריזי את דימיטר זאפריאנוב הבולגרי שקיבל ניקוד יוקו בדקה השלישית לקרב לאחר תרגיל מוצלח. לקראת סוף הקרב פאריזי הצליח להטיל את יריבו על גבו, קיבל איפון וזכה במדליית הזהב. ארבע שנים מאוחר יותר, באולימפיאדת לוס אנג'לס, פאריזי היה נושא הדגל של המשלחת הצרפתית בטקס הפתיחה. באולימפיאדה זו הוסיף מדליית כסף לאוסף כאשר התחרה בקטגוריית המשקל מעל 95 ק"ג. בקרב שמינית הגמר הוא ניצח באיפון את שריף אל-דיגווי המצרי, ברבע הגמר הוא ניצח את צ'ו יונג-צ'ול הקוריאני ובחצי הגמר גבר על דאגלס נלסון האמריקאי. בגמר נכנע פאריזי להיטושי סאיטו היפני. לאחר האולימפיאדה בלוס אנג'לס הוא פרש, ובשנים 1985–1991 אימן את נבחרת הג'ודו הצרפתית. פאריזי קיבל מספר עיטורים מדיניים ובהם אות מסדר הכבוד הלאומי של צרפת(אנ'). יש לו בן בשם אנג'לו וינסנט (נולד ב-1977), שבצעירותו התאמן בג'ודו אך מאוחר יותר עבר לג'ו ג'וטסו וזכה להצלחה כאשר זכה בשבע מדליות מאליפויות העולם (כולל זהב ב-2012), וינסנט גם כיכב כפעלולן בסרטים "חטופה 3" ו"שלושה ימים להרוג". לפאריזי עוד שתי בנות - לאורה (נולדה ב-1986) ואווה (נולדה ב-1990). מדיה וקבצים בנושא אנג'לו פאריזי בוויקישיתוף אנג'לו פאריזי, באתר olympedia.org אנג'לו פאריזי, באתר איגוד הג'ודו העולמי אנג'לו פאריזי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
ליקוי החמה המלא ב-8 באפריל 2024

ליקוי החמה המלא ב-8 באפריל 2024 היה ליקוי חמה מלא במקסיקו, ארצות הברית וקנדה. ליקוי חמה חלקי נראה בכל אמריקה הצפונית, האיים הקאריביים, אמריקה המרכזית וגרינלנד. הליקוי נצפה קודם באוקיינוס השקט ולאחר מכן במקסיקו, ארצות הברית וקנדה. זמן הליקוי המרבי היה 4:28 דקות באזור טוראון, מקסיקו. הרוחב המרבי של הליקוי המלא היה כ-198 קילומטרים ברצועה שנמשכה ממקסיקו בכיוון צפון-מזרח למדינות טקסס, אוקלהומה, ארקנסו, מיזורי, אילינוי, קנטקי, אינדיאנה, חלק קטן מאוד של מישיגן, אוהיו, פנסילבניה, ניו יורק, ורמונט, ניו המפשייר ומיין ומשם לקנדה. ליקוי זה נראה באזורים בעלי אוכלוסייה רבה, כאשר העיר הגדולה ביותר בה נצפה היא דאלאס שבטקסס. הליקוי המלא התחיל ב-16:38:44 UTC, שיאו היה ב-18:18:29 UTC והוא הסתיים ב-19:55:29 UTC. ליקוי חמה זה היה ה-30 מתוך 71 ליקויים בסדרת סארוס 139. הפעם הקודמת שבה נראה ליקוי חמה מלא בארצות הברית הייתה ליקוי החמה המלא ב-21 באוגוסט 2017. הליקוי נע במהירות של 1,600 קילומטרים לשעה לכיוון צפון-מזרח והתאפיין בתופעה יוצאת דופן של השמש מוסתרת כולה על ידי הירח, עד כדי כך שהתאפשרה תצפית על כוכבים באמצע היום. יותר מ-32 מיליון אנשים שנמצאו במסלול שבו עבר הליקוי, יכלו לצפות בו בתנאי שהשמיים היו בהירים וללא עננים. ב-27 אתרי פארקים לאומיים התכנסו מיליוני בני אדם לצפות באירוע. פעילות השמש הנמצאת בשיא מחזור של 11 שנים הוסיפה לחוויה עם התפרצויות שמש ופליטות,בהן ניתן היה לצפות בשלבים הראשונים והאחרונים של הליקוי. מסלול הליקוי מסלול הליקוי עם מידת ההחשכה בכל מקום על פי זמן הליקוי ליקויי החמה המלאים של המאה ה-21 ליקוי החמה ב-17 במאי 1882 ליקוי החמה המלא ב-2 באוגוסט 2027 ליקויי חמה הנצפים מישראל מדיה וקבצים בנושא ליקוי החמה המלא ב-8 באפריל 2024 בוויקישיתוף משה גלנץ, ליקוי חמה מלא בצפון אמריקה - צפו בתמונות המדהימות, באתר ynet, 8 באפריל 2024 2024 Total Solar Eclipse: Through the Eyes of NASA (Telescope Feed), סרטון בערוץ "NASA", באתר יוטיוב (אורך: 03:07:40), 8 באפריל 2024 משה גלנץ, ליקוי חמה מלא בצפון אמריקה - צפו בתמונות המדהימות, באתר ynet, 8 באפריל 2024
אליפות ישראל בשחמט 1961

אליפות ישראל בשחמט 1961 הייתה האליפות השישית של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות החלה בסוף 1961 והסתיימה ב-3 בינואר 1962. האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו. יצחק אלוני, שצבר 9.5 נקודות מ-15 אפשריות, זכה בתחרות. 1. יצחק אלוני - 9.5 2. א"ב יוסף פורת - 9.5 3. צדוק דומניץ - 9.5 4. ידעאל סטפק 5. עמיאל הראל 6. ויליאם פוסטמן 7. יעקב ברנשטיין 8. רודי בלומנפלד 9. אמיר הלמן 10. זליג דיסקוב 11. יובל רון 12 עוזי גלר 13. א"ב משה צ'רניאק 14. רפאל רופין 15. ישראל גת 16. אבשלום יושע ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.